pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลมุ่งมั่นแก้ไขปัญหาการทุจริตและการผูกขาด ยึดหลักความโปร่งใส ตรวจสอบได้
วันจันทร์ที่ 31 ตุลาคม 2565
โฆษกรัฐบาลเผย รัฐบาลมุ่งมั่นแก้ไขปัญหาการทุจริตและการผูกขาด ยึดหลักความโปร่งใส ตรวจสอบได้
ผลการประเมินคุณธรรมและความโปร่งใสในการดําเนินงานของหน่วยงานภาครัฐปี 2565 คะแนนเฉลี่ยเพิ่มสูงขึ้น
วันนี้ (31 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ประกาศให้การแก้ไขปัญหาการทุจริตเป็นวาระแห่งชาตินั้น จากรายงานผลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment: ITA) ประจําปีงบประมาณ พ.ศ. 2565 จัดทําโดยสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) พบว่า ประเทศไทยได้รับคะแนนเฉลี่ยอยู่ที่ 87.57 เพิ่มสูงขึ้นจากปี 2564 ที่มีคะแนนเฉลี่ย 81.25
ทั้งนี้ โครงการจัดซื้อจัดจ้างของภาครัฐมีการกระบวนการดําเนินงานที่เปิดเผยและโปร่งใส ซึ่งมีการกําหนดให้โครงการก่อสร้างของส่วนราชการ องค์การบริหารส่วนจังหวัด และท้องถิ่นรูปแบบพิเศษ (กทม./พัทยา) ที่งบประมาณสูงสุด 1 โครงการ รวมทั้งโครงการก่อสร้างของรัฐวิสาหกิจที่มีงบประมาณตั้งแต่ 500 ล้านบาทขึ้นไปทุกโครงการ และโครงการก่อสร้างของเทศบาล องค์การบริหารส่วนตําบล ที่มีงบประมาณตั้งแต่ 7 ล้านบาทขึ้นไปทุกโครงการ จะต้องเข้าร่วมโครงการความโปร่งใสในการก่อสร้างภาครัฐ (Infrastructure Transparency initiative : CoST) เพื่อเปิดเผยข้อมูลโครงการตั้งแต่เริ่มต้นจนกระทั่งสิ้นสุดโครงการ ผ่านเว็บไซต์ CoST Thailand เพื่อให้สาธารณชนสามารถติดตามและตรวจสอบข้อมูลได้ รวมทั้งยังมีการติดตามความคืบหน้าของโครงการก่อสร้างที่เข้าร่วมโครงการ CoST จากการลงพื้นที่สุ่มตรวจของคณะทํางานตรวจสอบข้อมูล ซึ่งเป็นบุคคลภายนอก และสํานักงานคลังจังหวัดในพื้นที่โครงการอีกด้วย
สําหรับโครงการจัดซื้อจัดจ้างภาครัฐที่มีวงเงินงบประมาณ ตั้งแต่ 1,000 ล้านบาทขึ้นไป จะต้องส่งโครงการเข้าร่วมจัดทําข้อตกลงคุณธรรม (Integrity Pact : IP) โดยจะมีผู้สังเกตการณ์ซึ่งเป็นผู้แทนจากภาคประชาชนเข้าร่วมสังเกตการณ์ในกระบวนการจัดซื้อจัดจ้างตั้งแต่เริ่มจัดทําร่างขอบเขตของงาน (TOR) จนกระทั่งสิ้นสุดโครงการ รวมทั้งจะต้องดําเนินการจัดซื้อจัดจ้างผ่านระบบการจัดซื้อจัดจ้างด้วยอิเล็กทรอนิกส์ (e-GP) ซึ่งเป็นระบบที่ผู้ค้าสามารถยื่นข้อเสนอผ่านออนไลน์ และไม่มีการพบเจอกันระหว่างผู้ค้าและหน่วยงานที่ต้องการจัดซื้อจัดจ้าง โดยหลังจากเสนอราคาและได้ผู้ชนะการเสนอราคาแล้ว ข้อมูลเกี่ยวกับโครงการจัดซื้อจัดจ้างจะมีการเปิดเผยผ่านเว็บไซต์ www.gprocurement.go.th
“รัฐบาลมุ่งมั่นแก้ไขปัญหาการทุจริต และพัฒนาระบบการบริหารจัดการภาครัฐ เพื่อให้ภาครัฐมีความโปร่งใส ปลอดการทุจริต บริหารจัดการตามหลักธรรมาภิบาล และมุ่งสร้างวัฒนธรรมต่อต้านการทุจริต โดยนายกรัฐมนตรีกําชับให้ทุกหน่วยงานภาครัฐ ยึดหลักการทํางานด้วยความโปร่งใส และตรวจสอบได้” นายอนุชาฯ กล่าว
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นางมานูเอลา วี. เฟอโร รองประธาน World Bank ประจำเอเชียตะวันออกและภูมิภาคแปซิฟิก ร่วมหารือ
วันพุธที่ 14 กันยายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นางมานูเอลา วี. เฟอโร รองประธาน World Bank ประจําเอเชียตะวันออกและภูมิภาคแปซิฟิก ร่วมหารือ
การดําเนินนโยบายและภารกิจเพื่อส่งเสริมการพัฒนาความเชื่อมโยงระหว่างประเทศไทยกับภูมิภาค
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ Mrs. Manuela V. Ferro (นางมานูเอลา วี. เฟอโร) รองประธาน World Bank ประจําเอเชียตะวันออกและภูมิภาคแปซิฟิก พร้อมด้วย Mr. Fabrizio Zarcone (นายฟาบริซิโอ ซาร์โคเน) ผู้จัดการ World Bank ประจําประเทศไทย เอเชียตะวันออกและภูมิภาคแปซิฟิก และคณะ เข้าพบ โดยมี นายชยธรรม์ พรหมศร ปลัดกระทรวงคมนาคม นายวีรเดช ชีวาพัฒนานุวงศ์ รักษาการวิศวกรใหญ่กรมทางหลวงชนบท และหน่วยงานที่เกี่ยวข้องเข้าร่วมหารือ ในวันที่ 14 กันยายน 2565 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า รู้สึกยินดีและเป็นเกียรติอย่างยิ่งที่มีโอกาสต้อนรับรองประธาน World Bank ประจําเอเชียตะวันออกและภูมิภาคแปซิฟิก และคณะ โดยทั้งสองฝ่ายได้ร่วมหารือเกี่ยวกับการดําเนินนโยบายและภารกิจที่สอดคล้องกัน ทั้งความเป็นไปได้ในการจัดสรรแหล่งเงินกู้โครงการก่อสร้างสะพานข้ามทะเลสาบสงขลา ตําบลเกาะใหญ่ อําเภอกระแสสินธุ์ จังหวัดสงขลา - ตําบลจองถนน อําเภอเขาชัยสน จังหวัดพัทลุง และโครงการก่อสร้างสะพานเชื่อมเกาะลันตา ตําบลเกาะกลาง - ตําบลเกาะลันตาน้อย อําเภอเกาะลันตา จังหวัดกระบี่ ซึ่งทั้งสองโครงการจะเป็นแลนด์มาร์ก (Landmark) ที่สําคัญอีกแห่งหนึ่งในอนาคต ยกระดับคุณภาพชีวิตของประชาชน ส่งเสริมศักยภาพด้านการท่องเที่ยว กระจายรายได้สู่ชุมชน สามารถใช้เป็นเส้นทางอพยพในกรณีเกิดเหตุการณ์ภัยธรรมชาติ กรณีเกิดการเจ็บป่วยฉุกเฉิน เป็นการอํานวยความสะดวกในการคมนาคมขนส่งได้อย่างเต็มประสิทธิภาพ ฝ่ายไทยโดยกรมทางหลวงชนบท (ทช.) มีความพร้อมในการดําเนินงาน ซึ่งได้มอบหมาย ทช. ให้ข้อมูลและประสานการดําเนินการร่วมกับ World Bank อย่างใกล้ชิด ทั้งประเด็นด้านสิ่งแวดล้อมและแนวทางการพัฒนาเศรษฐกิจของพื้นที่
ในโอกาสนี้ รัฐมนตรีว่าการกระทรวงคมนาคม ได้แลกเปลี่ยนข้อคิดเห็นและกล่าวถึงเป้าหมายของกระทรวงคมนาคมในการพัฒนาโครงสร้างพื้นฐานด้านการคมนาคมขนส่ง รวมถึงโครงการ Land Bridge ชุมพร - ระนอง เพิ่มโอกาสในการสร้างอนาคตประเทศ โดยใช้ประโยชน์จากที่ตั้งและภูมิศาสตร์ของไทย เพื่อเป็นทางเลือกการขนส่ง ข้ามมหาสมุทรจากช่องแคบมะละกา และกล่าวประชาสัมพันธ์การเป็นเจ้าภาพคณะทํางานด้านการขนส่งของเอเปค ครั้งที่ 52 (The 52nd APEC Transportation Working Group: TPTWG52) ระหว่างวันที่ 14 - 16 กันยายน 2565 ณ โรงแรม พูลแมน คิง เพาเวอร์ กรุงเทพฯ ภายใต้เป้าหมายหลัก “การขนส่งที่ไร้รอยต่อ อัจฉริยะ และยั่งยืน” (Seamless, Smart and Sustainable Transportation) ซึ่งการประชุมด้านการขนส่งของเอเปค ครั้งที่ 52 มีสมาชิกเขตเศรษฐกิจเอเปคเข้าร่วมประชุมทั้งรูปแบบ Online และ Onsite
รัฐบาลไทย-ข่าวทำเนียบรัฐบาล-นายกรัฐมนตรีสั่งการ เข้มงวด จับกุม ขบวนการจำหน่ายธนบัตรดอลลาร์ปลอม เตือนประชาชนแลกเงินกับร้านค้าที่น่าเชื่อถือเท่านั้น
วันอังคารที่ 11 ตุลาคม 2565
นายกรัฐมนตรีสั่งการ เข้มงวด จับกุม ขบวนการจําหน่ายธนบัตรดอลลาร์ปลอม เตือนประชาชนแลกเงินกับร้านค้าที่น่าเชื่อถือเท่านั้น
นายกรัฐมนตรีสั่งการ เข้มงวด จับกุม ขบวนการจําหน่ายธนบัตรดอลลาร์ปลอม เตือนประชาชนแลกเงินกับร้านค้าที่น่าเชื่อถือเท่านั้น
วันที่ 11 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อกรณีการจับกุมขบวนการจําหน่ายธนบัตรดอลลาร์ปลอมเพื่อนําไปขายให้กับร้านแลกเงิน และการรับแลกเงินผ่านทางออนไลน์ ซึ่งล่าสุดกองบัญชาการตํารวจสืบสวนสอบสวนอาชญากรรมทางเทคโนโลยี ประสานงานร่วมกับสํานักงานหน่วย US Secret Service ประจําสถานเอกอัครราชทูตสหรัฐอเมริกา ได้จับกุม ผู้ต้องสงสัย พร้อมของกลางธนบัตรต่างประเทศสกุลเงินดอลลาร์สหรัฐ ใบละ 100 ดอลลาร์สหรัฐ ลักษณะเป็นแบงก์สภาพใหม่ทั้งหมด จํานวน 9,000 ใบ มูลค่ากว่า 34 ล้านบาท โดยเบื้องต้นได้แจ้งข้อหา “ร่วมกันทําปลอมธนบัตรที่รัฐบาลต่างประเทศออกใช้หรือให้อํานาจให้ออกใช้” นั้น
โฆษกประจําสํานักนายกรัฐมนตรีระบุว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการ กําชับ ให้เข้มงวดต่อการทําความผิดลักษณะดังกล่าว ทั้งนี้ ที่ผ่านมา เจ้าหน้าที่สืบสวนพบการจําหน่ายธนบัตรดอลลาร์ปลอมจํานวนมากถูกนําไปขายให้กับร้านแลกเงินและผู้ที่ต้องการเงินสกุลดังกล่าว ผ่านช่องทางสื่อสังคมออนไลน์ เมื่อได้ตรวจสอบเงินของกลางที่ได้รับการยืนยันจากเจ้าหน้าที่หน่วย US Secret Service ประจําสถานเอกอัครราชทูตสหรัฐอเมริกา ซึ่งมีภารกิจสืบสวนปกป้องระบบทางการเงินของสหรัฐอเมริกาจากอาชญากรรมทางการเงินและอาชญากรรมทางอิเล็กทรอนิกส์ว่า ธนบัตรดอลลาร์สหรัฐของกลางดังกล่าวทั้งหมดเป็นธนบัตรปลอมแต่มีความใกล้เคียงกับธนบัตรของจริงมาก โดยที่ผ่านมาในอดีตพบการแพร่ระบาดไปที่เมืองไทย และประเทศเพื่อนบ้าน
“นายกรัฐมนตรีเน้นย้ําให้มีการบังคับใช้กฎหมายจัดการขบวนการ กลุ่มมิจฉาชีพต่าง ๆ ที่สร้างความเดือดร้อนให้สังคม และประชาชนอย่างเคร่งครัด ทั้งนี้ โทษฐานปลอมหรือแปลงธนบัตร คือจําคุกตลอดชีวิต หรือจําคุกตั้งแต่ 10-20 ปี และปรับตั้งแต่ 20,000-40,000 บาท ตามประมวลกฎหมายอาญา และขอเตือนให้ประชาชนใช้ความระมัดระวัง เลือกร้านค้ารับแลกเงินที่น่าเชื่อถือเท่านั้น” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต
วันอาทิตย์ที่ 23 ตุลาคม 2565
นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต
นายกรัฐมนตรีวางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ พระลานพระราชวังดุสิต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (23 ตุลาคม 2565) เวลา 08.15 น. พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว ในนามนายกรัฐมนตรีและคณะรัฐมนตรี โดยมีคณะรัฐมนตรีเข้าร่วมในพิธี ณ พระบรมราชานุสรณ์ พระลานพระราชวังดุสิต
...................
รัฐบาลไทย-ข่าวทำเนียบรัฐบาล-อว. ร่วมพิธีทำบุญตักบาตรพระสงฆ์ และพิธีทางศาสนามหามงคล 5 ศาสนา ถวายพระราชกุศล เนื่องในโอกาสเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 5 กันยายน 2565
อว. ร่วมพิธีทําบุญตักบาตรพระสงฆ์ และพิธีทางศาสนามหามงคล 5 ศาสนา ถวายพระราชกุศล เนื่องในโอกาสเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
อว. ร่วมพิธีทําบุญตักบาตรพระสงฆ์ และพิธีทางศาสนามหามงคล 5 ศาสนา ถวายพระราชกุศล เนื่องในโอกาสเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
(12 สิงหาคม 2565) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ และคณะผู้บริหาร อว. ร่วมพิธีทําบุญตักบาตรพระสงฆ์ และพิธีทางศาสนามหามงคล 5 ศาสนา ถวายพระราชกุศล พร้อมลงนามถวายพระพร เฉลิมพระเกียรติสมเด็จพระนางเจ้าสิริกิต์ พระบรมราชินีนาถ พระบรมราชชนนีพันปีหลวง 12 สิงหาคม 2565 เนื่องในโอกาสมหามงคลเฉลิมพระชนมพรรษา 90 พรรษา ภายใต้มาตรการด้านสาธารณสุขในการป้องกันการแพร่ระบาดของโรคติดเชื้อไวรัสโคโรนา 2019 โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณท้องสนามหลวง กรุงเทพมหานคร
รัฐบาลไทย-ข่าวทำเนียบรัฐบาล-รัฐบาลย้ำประชาชนจำเป็นต้องรับวัคซีนเข็มกระตุ้น แม้สถานการณ์โควิด19 โดยรวมดีขึ้น โดยเฉพาะกลุ่ม 608 เพื่อลดโอกาสป่วยหนัก เสียชีวิต สาธารณสุขเผยกลุ่มเสี่ยงที่เสียชีวิตร้อยละ 56.12
วันจันทร์ที่ 5 กันยายน 2565
รัฐบาลย้ําประชาชนจําเป็นต้องรับวัคซีนเข็มกระตุ้น แม้สถานการณ์โควิด19 โดยรวมดีขึ้น โดยเฉพาะกลุ่ม 608 เพื่อลดโอกาสป่วยหนัก เสียชีวิต สาธารณสุขเผยกลุ่มเสี่ยงที่เสียชีวิตร้อยละ 56.12
รัฐบาลย้ําประชาชนจําเป็นต้องรับวัคซีนเข็มกระตุ้น แม้สถานการณ์โควิด19 โดยรวมดีขึ้น โดยเฉพาะกลุ่ม 608 เพื่อลดโอกาสป่วยหนัก เสียชีวิต สาธารณสุขเผยกลุ่มเสี่ยงที่เสียชีวิตร้อยละ 56.12 เป็นผู้ยังไม่รับวัคซีน และอีกร้อยละ 35.5 ยังไม่รับวัคซีนเข็มกระตุ้น
วันที่ 5 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า แม้สถานการณ์ผู้ติดเชื้อและเสียชีวิตจากโควิด-19 ในประเทศไทยจะทรงตัวและปรับตัวลดลง ขณะที่รัฐบาลทยอยประกาศผ่อนคลายมาตรการให้ประชาชนกลับมาใช้ชีวิตเกือบเป็นปกติ เพื่อสนับสนุนกิจกรรมทางเศรษฐกิจ แต่ยังมีความจําเป็นอย่างยิ่งที่ประชาชนต้องเข้ารับวัคซีนป้องกันโควิด19 โดยเฉพาะในกลุ่ม 608 ที่ความเสี่ยงสูง ที่นอกจากรับวัคซีนครบตามเกณฑ์แล้วจะต้องเข้ารับวัคซีนเข็มกระตุ้นเข็มที่ 3 และ 4
ทั้งนี้ แพทย์ผู้เชี่ยวชาญได้ระบุถึงความจําเป็นที่ประชาชนต้องเข้ารับวัคซีนเข็มกระตุ้นเนื่องจากไวรัสโควิด19 ยังคงมีการกลายพันธุ์อย่างต่อเนื่อง เช่นกรณีขอสายพันธุ์โอมิครอนที่ขณะนี้มีการจับตาสายพันธุ์ BA.2.75 ซึ่งมีการพบครั้งแรกในอินเดียและขณะนี้ได้กระจายไปในหลายประเทศและได้มีการคาดการณ์ว่าอาจมาแทนที่สายพันธุ์ BA.5 เนื่องจากการดื้อต่อภูมิต้านทานและแพร่ระบาดที่รวดเร็ว ทั้งในผู้ที่เคยติดเชื้อโควิดมาก่อนและผู้ไม่เคยติดเชื้อ
น.ส.ไตรศุลี กล่าวว่า รัฐบาลจึงขอให้ประชาชนเข้ารับวัคซีนเข็มกระตุ้น เพื่อลดโอกาสการติดเชื้อที่ยังมีรายการการกลายพันธุ์ต่อเนื่อง หรือหากติดเชื้อไวรัสก็ลดความรุนแรงของโรค ลดอัตราการนอนโรงพยาบาล และอัตราการเสียชีวิตได้ เห็นได้จากข้อมูลที่กระทรวงสาธารณสุขรายงานต่อที่ประชุมศูนย์บริหารสถานการณ์โควิด19 (ศบค.) ล่าสุด ได้พบว่า จากจํานวนผู้ป่วยโควิด19 กลุ่ม 608 ซึ่งเสียชีวิตด้วยอาการปอดอักเสบรุนแรง ตั้งแต่เดือนม.ค.-ก.ค. 2565 ทั้งหมด 9,373 รายนั้น เป็นผู้ไม่ได้รับวัคซีนถึง 5,260 ราย หรือคิดเป็นร้อยละ 56.12 เป็นผู้ยังไม่ได้รับวัคซีนเข็มกระตุ้น 3,327 คน หรือร้อยละ 35.5 ส่วนผู้ได้รับวัคซีนเข็มกระตุ้น มีจํานวน 786 ราย หรือร้อยละ 8.38
รัฐบาลโดยกระทรวงสาธารณสุข ได้เตรียมวัคซีนป้องกันโควิด19 เพื่อบริการประชาชนอย่างเพียงพอ โดยมีแผนบริหารการให้วัคซีนเข็มกระตุ้นในเดือน ก.ย. 2565 สําหรับผู้ได้รับวัคซีนเชื้อตายมาใน 2 เข็มแรก เข็มที่ 3และ4 จะเป็นวัคซีนแอสตราเซเนกาต่อเนื่องกัน หรือ ไฟเซอร์ต่อเนื่องกัน, ผู้ที่รับวัคซีนซิโนแวคเข็มแรกและเข็มที่2 เป็นวัคซีนแอสตราเซเนก้า เข็มที่3 และ4 จะเป็นวัคซีนแอสตราเซเนกาต่อเนื่องกัน, ผู้ได้รับวัคซีนแอสตราเซเนกาใน 2 เข็มแรก เข็มที่3และ4 จะเป็นวัคซีนไฟเซอร์ต่อเนื่องกัน, ส่วนผู้มีอายุ 12-17 ปี จะได้รับเข็มกระตุ้นเป็นวัคซีนไฟเซอร์
รัฐบาลไทย-ข่าวทำเนียบรัฐบาล-กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 54
วันจันทร์ที่ 17 ตุลาคม 2565
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 54
และการประชุมอื่น ๆ ที่เกี่ยวข้อง
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 54 และการประชุมอื่น ๆ ที่เกี่ยวข้อง ระหว่างวันที่ 14 - 15 ตุลาคม 2565 ณ เมืองบาหลี ประเทศอินโดนีเซีย โดยมีนางจตุพร เนียมสุข ผู้ช่วยปลัดกระทรวงคมนาคม ทําหน้าที่หัวหน้าคณะผู้แทนไทย พร้อมด้วยผู้แทนจากหน่วยงานต่าง ๆ ที่เกี่ยวข้อง ได้แก่ กรมเจ้าท่า กรมการขนส่งทางบก กรมทางหลวง สํานักงานนโยบายและแผนการขนส่งและจราจร กรมการขนส่งทางราง สํานักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย บริษัท วิทยุการบินแห่งประเทศไทย จํากัด และกระทรวงการต่างประเทศ เข้าร่วมการประชุมฯ
การประชุมเจ้าหน้าที่อาวุโสด้านการขนส่งอาเซียน ครั้งที่ 54 มี Mr. Novie Riyanto R. ปลัดกระทรวงคมนาคมอินโดนีเซีย ทําหน้าที่ประธานการประชุม ซึ่งที่ประชุมได้หารือประเด็นสําคัญในการดําเนินการตามแผนยุทธศาสตร์ด้านการขนส่งของอาเซียน หรือแผนยุทธศาสตร์ด้านการขนส่งกัวลาลัมเปอร์ ปี 2559 - 2568 ซึ่งเป็นแนวทางส่งเสริมความเชื่อมโยงด้านการขนส่งระหว่างกันในอาเซียนและการเป็นประชาคมเศรษฐกิจอาเซียนอย่างยั่งยืน โดยที่ประชุมได้รับทราบและรับรองข้อเสนอแนะจากผลการประชุมคณะทํางานด้านการขนส่งสาขาต่าง ๆ ได้แก่ ทางบก ทางน้ํา ทางอากาศ และการอํานวยความสะดวกด้านการขนส่ง รวมทั้งร่วมรับรองงานที่มีลําดับความสําคัญและเอกสารผลลัพธ์ที่สําคัญ ประจําปี 2566 เพื่อนําเสนอต่อที่ประชุมรัฐมนตรีขนส่งอาเซียน ครั้งที่ 28 พิจารณาให้การรับรองต่อไป โดยที่ประชุมได้เล็งเห็นถึงความสําคัญของการจัดตั้งคณะทํางานเฉพาะกิจ STOM เพื่อพิจารณาทบทวนแผนยุทธศาสตร์ด้านการขนส่งของอาเซียนภายหลังปี 2568 และแนวทางในการดําเนินการเพื่อรับมือกับประเด็นอุบัติใหม่และข้อริเริ่มใหม่ด้านการพัฒนาที่ยั่งยืนของอาเซียน อาทิ ประเด็นการปฏิวัติอุตสาหกรรม ครั้งที่ 4 ความเป็นกลางทางคาร์บอน และเศรษฐกิจหมุนเวียน ซึ่งสอดคล้องกับประเด็นที่ประเทศไทยให้ความสําคัญ
ในโอกาสนี้ คณะผู้แทนไทยยังได้เข้าร่วมการประชุมเจ้าหน้าที่อาวุโสด้านการขนส่งระหว่างอาเซียนกับประเทศคู่เจรจา ได้แก่ การประชุมเจ้าหน้าที่อาวุโสด้านการขนส่งระหว่างอาเซียน - จีน ครั้งที่ 21 การประชุมเจ้าหน้าที่อาวุโสด้านการขนส่งระหว่างอาเซียน - ญี่ปุ่น ครั้งที่ 21 การประชุมเจ้าหน้าที่อาวุโสด้านการขนส่งระหว่างอาเซียน - สาธารณรัฐเกาหลี ครั้งที่ 14 และการประชุมเจ้าหน้าที่อาวุโสด้านการขนส่งระหว่างอาเซียน - สหภาพยุโรป ครั้งที่ 5 เพื่อพิจารณาและติดตามความคืบหน้าการดําเนินการตามแผนงานสําหรับความร่วมมือด้านการขนส่งระหว่างอาเซียนกับประเทศคู่เจรจา รวมทั้งพิจารณาข้อริเริ่มใหม่และแผนงานสําหรับรอบปีต่อไป เพื่อเน้นย้ําการเป็นพันธมิตรด้านการขนส่งที่ยั่งยืนในภูมิภาค
รัฐบาลไทย-ข่าวทำเนียบรัฐบาล-“ทิพานัน” เผยโครงการสะพานมิตรภาพไทย - ลาว แห่งที่ 5  กระชับสัมพันธ์  สร้างโอกาสการค้าและการลงทุนสองฝ่าย   ชี้วิสัยทัศน์ “พล.อ.ประยุทธ์” ปลุกอนาคตภาคอีสาน ให้มีรายได้มั่งคั่ง
วันศุกร์ที่ 28 ตุลาคม 2565
“ทิพานัน” เผยโครงการสะพานมิตรภาพไทย - ลาว แห่งที่ 5  กระชับสัมพันธ์  สร้างโอกาสการค้าและการลงทุนสองฝ่าย   ชี้วิสัยทัศน์ “พล.อ.ประยุทธ์” ปลุกอนาคตภาคอีสาน ให้มีรายได้มั่งคั่ง
“ทิพานัน” เผยโครงการสะพานมิตรภาพไทย - ลาว แห่งที่ 5  กระชับสัมพันธ์  สร้างโอกาสการค้าและการลงทุนสองฝ่าย   ชี้วิสัยทัศน์ “พล.อ.ประยุทธ์” ปลุกอนาคตภาคอีสาน ให้มีรายได้มั่งคั่ง  วางโครงสร้างพื้นฐานให้แข็งแกร่ง   พัฒนา ถนน - รถไฟรางคู่- สนามบิน
วันนี้ 28 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี ได้เข้าร่วมพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ณ อําเภอเมืองบึงกาฬ จังหวัดบึงกาฬ และแขวงบอลิคําไซ สาธารณรัฐประชาธิปไตยประชาชนลาว หรือ สปป.ลาว ถือเป็นการกระชับความสัมพันธ์ระหว่าง 2 ประเทศ ที่จะนําความก้าวหน้าที่สําคัญมาสู่ทุกฝ่าย ในการสร้างโอกาสการค้าและการลงทุน โดยการเชื่อมโยงการคมนาคมขนส่งและโลจิสติกส์ ระหว่างไทยกับ สปป.ลาวและภูมิภาคอาเซียน จะช่วยเพิ่มทางเลือกในการคมนาคขนส่งระหว่างไทยกับสปป.ลาวให้สะดวก รวดเร็วและปลอดภัยมากยิ่งขึ้น อีกทั้งยังส่งเสริมความเชื่อมโยงในอนุภูมิภาคระหว่างไทย - ลาว - เวียดนามและสามารถเชื่อมต่อจีนได้สะดวกยิ่งขึ้น
“การสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ณ อําเภอเมืองบึงกาฬ นี้เป็นเพียงส่วนหนึ่งที่จะเป็นขยายความเจริญให้พื้นที่อีสาน ขยายอุตสาหกรรมและโลจิสติกส์ ขยายโอกาสให้ธุรกิจการท่องเที่ยว และผู้ประกอบการ SMEs ทั้งในและนอกพื้นที่ ให้มาลงทุนในธุรกิจต่างๆ ได้อย่างมั่นใจ ซึ่งในอนาคตรัฐบาลยังได้มีแนวทางการวางโครงสร้างพื้นฐาน เช่น ขยายเส้นทางถนนที่ปลอดภัย และสนามบินบึงกาฬ เพื่อยกระดับคุณภาพชีวิตของประชาชนให้สะดวกและปลอดภัย รวมถึงระบบรถไฟทางคู่ครอบคลุมพื้นที่อีสานตอนบน ซึ่งตรงนี้จะสร้างความเชื่อมั่นให้กับนักลงทุน และยังสามารถต่อยอดให้เป็นฮับโลจิสติกส์ภาคอีสาน และยังสร้างงาน สร้างเม็ดเงินหมุนเวียนถึงในระดับครัวเรือนคนภาคอีสานได้อย่างชัดเจนและมั่งคั่งในไม่ช้า” น.ส.ทิพานัน กล่าว
น.ส. ทิพานัน กล่าวว่า พล.อ.ประยุทธ์ มีวิสัยทัศน์เรื่องการทางการวางโครงสร้างพื้นฐาน ให้ครอบคลุมและดีทั้งประเทศ เช่น การพัฒนาวางโครงสร้างพื้นฐานต่างๆ ในภาคอีสานนี้ เมื่อทุกอย่างก่อสร้างแล้วเสร็จในอนาคตอันใกล้ จะพลิกโฉมภาคอีสานให้เติบโตทางด้านเศรษฐกิจอย่างรวดเร็วแบบก้าวกระโดด ซึ่งจะทําให้ประชาชนในพื้นที่มีรายได้และคุณภาพชีวิตที่ดีอย่างแน่นอน เพราะโครงสร้างพื้นฐานที่ครอบคลุมถือเป็นเป็นการเปิดประตูเดินหน้าสู่ความเจริญมั่งคั่ง โอกาสทํามาหารายได้ ทั้งด้านการท่องเที่ยว การค้าขาย การลงทุนต่างๆ
รัฐบาลไทย-ข่าวทำเนียบรัฐบาล-PM lays wreath on occasion of King Chulalongkorn Day
วันจันทร์ที่ 24 ตุลาคม 2565
PM lays wreath on occasion of King Chulalongkorn Day
PM lays wreath on occasion of King Chulalongkorn Day
October 23, 2022, at 0815hrs, at Dusit Royal Plaza, Prime Minister Gen. Prayut Chan-o-cha chaired the wreath laying ceremony, and paid respect to King Chulalongkorn or Phra Piya Maharaj (King Rama V) at the King Rama V Monument to commemorate King Chulalongkorn Day. Also participating in the ceremony were members of the cabinet. The Prime Minister laid 2 wreaths for himself and on behalf of the cabinet, and bowed to end the ceremony.
King Chulalongkorn Day or Piya Maharaj Day is commemorated every year on October 23 in honor of King Chulalongkorn whose passing falls on this date. He is much beloved by his Thai subjects as well as foreigners, and was praised as “Somdej Phra Piya Maharaj- the Great and Beloved King”.
รัฐบาลไทย-ข่าวทำเนียบรัฐบาล-ครม.เห็นชอบหลักเกณฑ์กำหนดสิทธิ UCEP กรณีโควิด19 เฉพาะผู้ป่วยกลุ่มสีแดง ตั้งแต่วันที่ 1 ต.ค. 65
วันอังคารที่ 27 กันยายน 2565
ครม.เห็นชอบหลักเกณฑ์กําหนดสิทธิ UCEP กรณีโควิด19 เฉพาะผู้ป่วยกลุ่มสีแดง ตั้งแต่วันที่ 1 ต.ค. 65
ครม.เห็นชอบหลักเกณฑ์กําหนดสิทธิ UCEP กรณีโควิด19 เฉพาะผู้ป่วยกลุ่มสีแดง ตั้งแต่วันที่ 1 ต.ค. 65
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) วันที่ 27 ก.ย. 65 เห็นชอบหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต กรณีโรคติดเชื้อไวรัสโคโรนา 2019 หรือ โรคโควิด 19 ฉบับที่ 2 ซึ่งจะมีผลให้การใช้สิทธิเจ็บป่วยฉุกเฉินวิกฤตมีสิทธิทุกที่ หรือ UCEP สําหรับผู้ป่วยโควิด19 ตั้งแต่วันที่ 1 ต.ค. จะครอบคลุมเฉพาะผู้ป่วยกลุ่มสีแดง
ทั้งนี้ เพื่อให้สอดคล้องกับสถานการณ์โควิด 19 ของไทยที่กําลังเข้าสู่ภาวะหลังการระบาดใหญ่ (Post Pandemic) ซึ่งการใช้สิทธิ UCEP ต้องกลับเข้าสู่ระบบปกติ รวมถึงมีการแก้ไขเพิ่มเติมบัญชีและอัตราค่าใช้จ่ายแนบท้ายต่างๆ ให้มีความเหมาะสมและสอดคล้องกับสถานการณ์การแพร่ระบาดในปัจจุบันด้วย
น.ส.ไตรศุลี กล่าวว่า สําหรับสาระสําคัญของหลักเกณฑ์ วิธีการ และเงื่อนไขการกําหนดค่าใช้จ่ายสําหรับผู้ป่วยโควิด19 ซึ่งใช้สิทธิ UCEP ตั้งแต่วันที่ 1 ต.ค. 65 เป็นต้นไป ได้มีการปรับปรุงในหลายส่วน อาทิ การกําหนดให้ยกเลิกค่าจ่ายบางรายการในหมวดค่าห้องและค่าอาหาร ค่าเวชภัณฑ์ที่ไม่ใช่ยา
รวมถึงกําหนดให้ กรณียา Molnupiravir Remdesivir และ Nirmatrelvir/ritonavir ให้เบิกยาหรือค่าใช้จ่ายจากกองทุนของผู้มีสิทธิ ได้แก่ กองทุนหลักประกันสุขภาพแห่งชาติ ประกันสังคม ส่วนราชการหรือองค์กรปกครองส่วนท้องถิ่น หรือรัฐวิสาหกิจ หรือหน่วยงานอื่นของรัฐ ตามอัตรา หลักเกณฑ์ วิธีการ และเงื่อนไขที่กองทุนของผู้มีสิทธิกําหนด
นอกจากนี้ ให้กระทรวงการคลัง สํานักงานหลักประกันสุขภาพแห่งชาติ สํานักงานประกันสังคม สถาบันการแพทย์ฉุกเฉินแห่งชาติ คณะกรรมการการแพทย์ฉุกเฉิน หน่วยงานของรัฐ องค์กรปกครองส่วนท้องถิ่น รัฐวิสาหกิจ เอกชน หรือกองทุนอื่นที่มีวัตถุประสงค์ที่เกี่ยวข้องกับการจัดบริการด้านการแพทย์หรือสาธารณสุข ดําเนินการแก้ไขปรับปรุง กฎ ระเบียบ ข้อบังคับ หรือประกาศให้สอดคล้องกับหลักเกณฑ์ใหม่ต่อไป
รัฐบาลไทย-ข่าวทำเนียบรัฐบาล-กระทรวงมหาดไทย จัดพิธีทำบุญตักบาตรถวายพระราชกุศล และพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันพฤหัสบดีที่ 13 ตุลาคม 2565
กระทรวงมหาดไทย จัดพิธีทําบุญตักบาตรถวายพระราชกุศล และพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
กระทรวงมหาดไทย จัดพิธีทําบุญตักบาตรถวายพระราชกุศล และพิธีวางพวงมาลา เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันนี้ (13 ต.ค. 65) เวลา 06.30 น. ที่บริเวณหน้าพระอุโบสถ วัดราชบพิธสถิตมหาสีมาราม ราชวรวิหาร กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีทําบุญตักบาตรถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 โดยได้รับเมตตาจากเจ้าประคุณสมเด็จพระมหาวีรวงศ์ เลขานุการสมเด็จพระสังฆราช ผู้ช่วยเจ้าอาวาสวัดราชบพิธสถิตมหาสีมาราม ราชวรวิหาร นําคณะสงฆ์ และสามเณร จํานวน 40 รูป รับบิณฑบาต โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ดร.วันดี กุญชรยาคง จุลเจริญ นายกสมาคมแม่บ้านมหาดไทย พร้อมด้วยผู้บริหารระดับสูงของกระทรวงมหาดไทย หัวหน้าหน่วยงานรัฐวิสาหกิจ ข้าราชการ พนักงาน เจ้าหน้าที่ คณะกรรมการบริหารสมาคมแม่บ้านมหาดไทย และพุทธศาสนิกชนภาคีเครือข่ายของกระทรวงมหาดไทย ร่วมในพิธี
จากนั้น ในเวลา 07.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในนามกระทรวงมหาดไทย และ ดร.วันดี กุญชรยาคง จุลเจริญ นายกสมาคมแม่บ้านมหาดไทย วางพวงมาลาเบื้องหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในนามสมาคมแม่บ้านมหาดไทย และ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นําผู้ร่วมพิธียืนสงบนิ่งเป็นเวลา 89 วินาที แล้วกล่าวน้อมรําลึกในพระมหากรุณาธิคุณ ความโดยสรุปว่า “ตลอดระยะเวลากว่า 70 ปี แห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปวงพสกนิกรใต้ร่มพระบารมีทั่วราชอาณาจักร ต่างประจักษ์ซึ้งในพระมหากรุณาธิคุณและพระเมตตาที่ได้ทรงทุ่มเทกําลังพระวรกาย และกําลังพระสติปัญญาปฏิบัติพระราชกรณียกิจนานัปการ เพื่อประโยชน์สุขแห่งปวงพสกนิกร โครงการในพระราชดําริน้อยใหญ่ จํานวน 4,741 โครงการ ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาของเศรษฐกิจพอเพียง เพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ที่ได้น้อมนําแนวทางพระราชทานไปปฏิบัติพระเกียรติคุณแผ่ไพศาลขจรขจายไปทั่วทิศานุทิศด้วยดวงจิตที่บริสุทธิ์ของปวงข้าพระพุทธเจ้าที่ล้วนสํานึกในพระมหากรุณาธิคุณอันหาที่สุดมิได้ ปวงข้าพระพุทธเจ้าจักน้อมนําแนวทางพระราชดําริที่ได้พระราชทานไว้เป็นเครื่องยึดเหนี่ยวในการปฏิบัติหน้าที่และดํารงตนเพื่อสร้างประโยชน์สุขแก่ประเทศชาติสืบไป”
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาสาธารณูปโภคพื้นฐาน จับมือเอกชนพัฒนาแพลตฟอร์มควบคุมและระบบจัดการจราจรทางอากาศ ให้เกิดการพัฒนาอุตสาหกรรมอนาคต (New S-Curve) อย่างต่อเนื่อง
วันอังคารที่ 18 ตุลาคม 2565
รัฐบาลเดินหน้าพัฒนาสาธารณูปโภคพื้นฐาน จับมือเอกชนพัฒนาแพลตฟอร์มควบคุมและระบบจัดการจราจรทางอากาศ ให้เกิดการพัฒนาอุตสาหกรรมอนาคต (New S-Curve) อย่างต่อเนื่อง
รัฐบาลเดินหน้าพัฒนาสาธารณูปโภคพื้นฐาน จับมือเอกชนพัฒนาแพลตฟอร์มควบคุมและระบบจัดการจราจรทางอากาศ ให้เกิดการพัฒนาอุตสาหกรรมอนาคต (New S-Curve) อย่างต่อเนื่อง
วันนี้ (18 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการพัฒนาสาธารณูปโภคพื้นฐานทุกด้าน ทั้งนี้รัฐบาลได้มีการลงนามบันทึกข้อตกลงความร่วมมือพัฒนาแพลตฟอร์มควบคุม และระบบจัดการจราจรทางอากาศ โดยกระทรวงคมนาคม (บริษัท วิทยุการบินแห่งประเทศไทย จํากัด) ได้ลงนามบันทึกข้อตกลงความร่วมมือโครงการนําร่องด้านการจัดการจราจรทางอากาศสําหรับอากาศยานไร้คนขับ ร่วมกับบริษัท ปตท. จํากัด (มหาชน) และบริษัท AI and Robotics Ventures จํากัด (ARV) เพื่อพัฒนาและทดสอบการเชื่อมโยงข้อมูลในระบบแอปพลิเคชัน และแพลตฟอร์มควบคุมอากาศยานไร้คนขับ (UAS Flight Operations and Fleet Management) เข้ากับระบบการบริหารจัดการจราจรทางอากาศสําหรับอากาศยานไร้คนขับ (Unmanned Aircraft System Traffic Management: UTM) ซึ่งจะช่วยเพิ่มประสิทธิภาพการใช้งานของระบบ UTM Ecosystem ให้มีความยืดหยุ่นต่อการใช้งานของผู้ใช้บริการห้วงอากาศทั้งหมด และมีความปลอดภัย โดยใช้โครงการวังจันทร์วัลเลย์ จังหวัดระยอง เป็นพื้นที่นําร่องและจะขยายผลการใช้งานไปยังพื้นที่อื่นทั้งในและต่างประเทศ ซึ่งเป็นการสนับสนุนให้เกิดการพัฒนาอุตสาหกรรมอนาคต (New S-Curve) อย่างต่อเนื่อง และรองรับการขยายตัวทางเศรษฐกิจของประเทศไทยให้เติบโตได้อย่างยั่งยืน
นายอนุชาฯ กล่าวว่า รัฐบาลยังเร่งพัฒนาโครงสร้างพื้นฐานด้านดิจิทัลและมุ่งสู่การเป็นประเทศอัจฉริยะอีกด้วย เช่น การเข้าร่วมการประชุมคณะทํางานร่วมอาเซียนด้านดิจิทัล ภายใต้ ADGSOM และ ATRC ประจําปี 2565 โดยกระทรวงดิจิทัลเพื่อเศรษฐกิจและสังคม เพื่อหารือการผลักดันผลลัพธ์สําคัญของการประชุมกรอบอาเซียนอื่น ๆ ที่เกี่ยวข้องในการติดตามผลการดําเนินโครงการตามแผนแม่บทอาเซียนด้านดิจิทัล ค.ศ. 2025 (ASEAN Digital Master Plan 2025) และการพิจารณารายละเอียดข้อเสนอโครงการสําหรับดําเนินการในปี 2566 ซึ่งได้ให้ความสําคัญกับการเร่งการพัฒนาเศรษฐกิจดิจิทัลอย่างมั่นคงปลอดภัย เท่าเทียม ทั่วถึง และยั่งยืน การเตรียมพร้อมของภูมิภาคอาเซียนในการเปลี่ยนผ่านสู่ดิจิทัลที่ครอบคลุม ตลอดจนการหารือแผนงานความร่วมมือด้านดิจิทัลระหว่างอาเซียนกับคู่เจรจาปี 2566 เป็นต้น
..........................
รัฐบาลไทย-ข่าวทำเนียบรัฐบาล-PM to take field trip to Khon Kaen and Ubon Ratchathani on Oct 4
วันจันทร์ที่ 3 ตุลาคม 2565
PM to take field trip to Khon Kaen and Ubon Ratchathani on Oct 4
PM to take field trip to Khon Kaen and Ubon Ratchathani on Oct 4
October 3, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha, together with a delegation, is scheduled to take a field trip to Khon Kaen and Ubon Ratchathani provinces on October 4, 2022.
In the morning of October 4, the Prime Minister and the delegation will visit Beung Nong Khot operational command point, situated in front of Si Sa-ard Nong Khot Temple in Khon Kaen’s Muang district, to observe the province’s flood response operation, and discuss with local agencies on the best possible solutions to alleviate the flood impact. He will, then, travel to Thep Nimitwanaram Temple in Khon Kaen’s Muang district to meet with and give moral support to flood-affected victims. In the afternoon, the Prime Minister will visit flood shelter and people’s houses in Ubon Ratchathani’s Warin Chamrab district.
According to the Government Spokesperson, the Prime Minister’s visit to the two provinces is mainly to follow up on water management and flood situation, and work together with concerned agencies to promptly assist local residents and entrepreneurs who have been badly affected by the flood. The Prime Minister has also ordered public agencies and the military to mobilize personnel and equipment in the evacuation of affected people to safe areas, and provision of food, drinking water, and medicine to those in need.
รัฐบาลไทย-ข่าวทำเนียบรัฐบาล-คกก.ควบคุมโรคจากการประกอบอาชีพฯ กำหนดเป้าหมายขับเคลื่อนและผลักดันการออกอนุบัญญัติ เพิ่มเติมอีก 4 ฉบับ
วันจันทร์ที่ 12 กันยายน 2565
คกก.ควบคุมโรคจากการประกอบอาชีพฯ กําหนดเป้าหมายขับเคลื่อนและผลักดันการออกอนุบัญญัติ เพิ่มเติมอีก 4 ฉบับ
คณะกรรมการควบคุมโรคจากการประกอบอาชีพและโรคจากสิ่งแวดล้อม เห็นชอบ อนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 เพิ่มเติมอีก 4 ฉบับ และเห็นชอบต่อการปรับแก้ไขร่างกฎกระทรวงที่เกี่ยวข้องกับหน่วยบริการสุขภาพ
คณะกรรมการควบคุมโรคจากการประกอบอาชีพและโรคจากสิ่งแวดล้อม เห็นชอบ อนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 เพิ่มเติมอีก 4 ฉบับ และเห็นชอบต่อการปรับแก้ไขร่างกฎกระทรวงที่เกี่ยวข้องกับหน่วยบริการสุขภาพ จากการรับฟังความคิดเห็นของเครือข่ายผู้มีส่วนได้ส่วนเสีย อีก 3 ฉบับ เพื่อช่วยยกระดับการเฝ้าระวังสุขภาพประชาชนและระบบบริการ โดยเฉพาะประชาชนกลุ่มเสี่ยง ที่จะได้รับการดูแลสุขภาพอย่างรวดเร็ว และเป็นไปตามมาตรฐาน
วันนี้ (12 กันยายน 2565) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบหมายให้ นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข เป็นประธานการประชุมคณะกรรมการควบคุมโรคจากการประกอบอาชีพและโรคจากสิ่งแวดล้อมครั้งที่4/2565 โดยในวันนี้ที่ประชุมได้ร่วมกันพิจารณาและมีมติเห็นชอบอนุบัญญัติภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ. 2562 ใน 4 เรื่องสําคัญ คือ 1.การตรวจสุขภาพของแรงงานนอกระบบ (ม.27) 2.การให้เจ้าของหรือผู้ครอบครองแหล่งกําเนิดมลพิษแจ้งข้อมูลที่จําเป็นเกี่ยวกับเฝ้าระวังการป้องกันหรือการควบคุมโรคจากสิ่งแวดล้อมแก่ประชาชนที่ได้รับหรืออาจได้รับมลพิษ (ม.7(3)) 3.การกําหนด ประเภท ขนาด และลักษณะของแหล่งกําเนิดมลพิษ และประเภทหรือกลุ่มของประชาชนที่ได้รับหรืออาจได้รับมลพิษ (ม.28) และ 4.การแจ้งและการรายงานข้อมูลการตรวจสุขภาพของลูกจ้างแรงงานนอกระบบ หรือการเฝ้าระวังสุขภาพของประชาชนที่ได้รับหรืออาจได้รับมลพิษ (ม.29)
ทั้งนี้ คณะกรรมการฯ ยังได้เห็นชอบต่อการปรับแก้ไขร่างกฎกระทรวงที่เกี่ยวข้องกับ หน่วยบริการสุขภาพจากการรับฟังความคิดเห็นของเครือข่ายผู้มีส่วนได้ส่วนเสีย อีกจํานวน 3 ฉบับได้แก่ 1.การกําหนดมาตรฐานการให้บริการของหน่วยบริการอาชีวเวชกรรม (ม.24(1)) 2.การกําหนดมาตรฐานการให้บริการของหน่วยบริการเวชกรรมสิ่งแวดล้อม (ม.24(2)) และ 3.การขึ้นทะเบียนของหน่วยบริการฯ (ม.25 วรรค 3) ซึ่งโดยหลักการอนุบัญญัติทั้ง3 ฉบับนี้ จะนําไปใช้ในการยกระดับมาตรฐานการให้บริการอาชีวเวชกรรม และ เวชกรรมสิ่งแวดล้อมเพื่อการดูแลสุขภาพคนทํางานทุกกลุ่ม รวมทั้งประชาชนที่ได้รับหรืออาจได้รับผลกระทบจากมลพิษ
นอกจากนี้ที่ประชุมได้ติดตามความก้าวหน้าการดําเนินงานของอนุกรรมการด้านต่างๆ และสถานการณ์โรคจากการประกอบอาชีพและโรคจากสิ่งแวดล้อม รวมทั้งความก้าวหน้ากลไก การขับเคลื่อนการดําเนินงานภายใต้พระราชบัญญัติควบคุมโรคจากการประกอบอาชีพและโรคจากสิ่งแวดล้อม พ.ศ.2562
********************************** 12 กันยายน 2565
รัฐบาลไทย-ข่าวทำเนียบรัฐบาล-โฆษกรัฐบาลเผย แม้ไทยได้รับผลกระทบ COVID-19 ส่งผลให้เศรษฐกิจไทยหดตัวรุนแรงในปี 2563 แต่ในปี 2564 ปรับตัวดีขึ้นตามภาวะเศรษฐกิจที่ฟื้นตัว
วันศุกร์ที่ 28 ตุลาคม 2565
โฆษกรัฐบาลเผย แม้ไทยได้รับผลกระทบ COVID-19 ส่งผลให้เศรษฐกิจไทยหดตัวรุนแรงในปี 2563 แต่ในปี 2564 ปรับตัวดีขึ้นตามภาวะเศรษฐกิจที่ฟื้นตัว
โฆษกรัฐบาลเผย แม้ไทยได้รับผลกระทบ COVID-19 ส่งผลให้เศรษฐกิจไทยหดตัวรุนแรงในปี 2563 แต่ในปี 2564 ปรับตัวดีขึ้นตามภาวะเศรษฐกิจที่ฟื้นตัว ช่วงครึ่งแรกของปี 2565 เศรษฐกิจไทยมีการขยายตัวต่อเนื่องที่ร้อยละ 2.4
วันที่ 28 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า สํานักงานสภาพัฒนาการเศรษฐกิจและสังคมแห่งชาติ (สศช.) ระบุถึงผลกระทบของ COVID-19 ส่งผลให้เศรษฐกิจของไทยหดตัวรุนแรง โดยปี 2563 หดตัวถึงร้อยละ 6.2 ขณะที่สถานการณ์เศรษฐกิจของประเทศไทยในปี 2562 ขยายตัวร้อยละ 2.2 ชะลอตัวลงจากร้อยละ 4.2 ในปีก่อนหน้า โดยเป็นผลมาจากการชะลอตัวลงของเศรษฐกิจโลก อันเนื่องมาจากมาตรการกีดกันทางการค้าของประเทศเศรษฐกิจหลักโดยเฉพาะสหรัฐฯ และจีน และในปี 2563-2564 เกิดการแพร่ระบาดของโรคโควิด-19 ซึ่งส่งผลกระทบอย่างรุนแรงต่อเศรษฐกิจทั่วโลก รวมถึงเศรษฐกิจไทย
ทั้งนี้ รัฐบาลได้มีการดําเนินมาตรการเพื่อลดผลกระทบและเยียวยาผู้ที่ได้ผลกระทบจากการแพร่ระบาด อาทิ โครงการเราชนะ โครงการ ม. 33 เรารักกัน และโครงการเยียวยานายจ้างและผู้ประกันตนมาตรา 33 ในกิจการที่ได้รับผลกระทบจากมาตรการของรัฐ รวมถึงการออกพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมฯ วงเงินไม่เกิน 1 ล้านล้านบาท และพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมฯ เพิ่มเติม พ.ศ. 2564 วงเงินไม่เกิน 5 แสนล้านบาท เพื่อช่วยเหลือ เยียวยา และชดเชยให้แก่ประชาชนซึ่งได้รับผลกระทบจากการระบาดของโรค รวมทั้งมาตรการต่าง ๆ ซึ่งมีส่วนสําคัญยิ่งในการฟื้นฟูเศรษฐกิจภายในประเทศให้ปรับตัวดีขึ้น
ทั้งนี้ ช่วงครึ่งหลังของปี 2564 สถานการณ์การแพร่ระบาดเริ่มลดระดับความรุนแรงลง มีการกระจายวัคซีนให้กับประชาชนอย่างต่อเนื่อง และแนวโน้มเศรษฐกิจโลกที่ปรับตัวดีขึ้น ส่งผลให้เศรษฐกิจไทยในปี 2564 กลับมาขยายตัวที่ร้อยละ 1.5 ปรับตัวดีขึ้นจากการหดตัวร้อยละ 6.2 ในปี 2563 อัตราการว่างงานปรับลดลงมาอยู่ที่ร้อยละ 1.6 ในไตรมาสสุดท้ายของปี 2564 จากร้อยละ 1.9 ในไตรมาสเดียวกันของปีก่อน
“สศช. ยังระบุด้วยว่า เศรษฐกิจไทย ช่วงครึ่งแรกของปี 2565 ยังคงได้รับแรงส่งจากการฟื้นตัวของเศรษฐกิจจากปีก่อน ส่งผลให้เศรษฐกิจไทยมีการขยายตัวอย่างต่อเนื่องที่ร้อยละ 2.3 และร้อยละ 2.5 ในไตรมาสแรกและไตรมาสที่สองตามลําดับ สอดคล้องกับการฟื้นตัวของตลาดแรงงาน โดยอัตราการว่างงานในไตรมาสที่ 2 อยู่ที่ร้อยละ 1.4 ต่ําสุดนับตั้งแต่มีการแพร่ระบาด” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.พม. ชวนบริจาคบรรจุภัณฑ์พลาสติกใช้แล้ว สร้างบ้านให้กลุ่มเปราะบาง ในโครงการ “Upcycling Plastic House 2022 เพื่อความยั่งยืนและเท่าเทียม”
วันพุธที่ 26 ตุลาคม 2565
รมว.พม. ชวนบริจาคบรรจุภัณฑ์พลาสติกใช้แล้ว สร้างบ้านให้กลุ่มเปราะบาง ในโครงการ “Upcycling Plastic House 2022 เพื่อความยั่งยืนและเท่าเทียม”
รมว.พม. ชวนบริจาคบรรจุภัณฑ์พลาสติกใช้แล้ว สร้างบ้านให้กลุ่มเปราะบาง ในโครงการ “Upcycling Plastic House 2022 เพื่อความยั่งยืนและเท่าเทียม”
วันนี้ (26 ต.ค. 65) เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการ “Upcycling Plastic House 2022 เพื่อความยั่งยืนและเท่าเทียม” โดยมีคณะผู้บริหารกระทรวง พม. พร้อมด้วยผู้บริหารจากพีแอนด์จีประเทศไทย ธุรกิจโลตัส ประเทศไทย บริษัท พีทีที โกลบอล เคมิคอล จํากัด (มหาชน) บริษัท แสนสิริ จํากัด (มหาชน) มูลนิธิที่อยู่อาศัย ประเทศไทย และสมาคมส่งเสริมสถานภาพสตรีในพระอุปถัมภ์ฯ เข้าร่วมงาน ณ โลตัส สาขาสุขาภิบาล 1 ถนนนวมินทร์ เขตบึงกุ่ม กรุงเทพฯ
นายจุติ กล่าวว่า โครงการ Upcycling Plastic House 2022 เพื่อความยั่งยืนและเท่าเทียม เป็นความร่วมมือระหว่างหน่วยงานพันธมิตรในภาคอุตสาหกรรม ได้แก่ พีแอนด์จีประเทศไทย ธุรกิจโลตัส ประเทศไทย บริษัท พีทีที โกลบอล เคมิคอล จํากัด (มหาชน) บริษัท แสนสิริ จํากัด (มหาชน) และมูลนิธิที่อยู่อาศัย ประเทศไทย เพื่อร่วมกันสร้างบ้านจากวัสดุรีไซเคิล โดยเก็บรวมรวมบรรจุภัณฑ์ที่ใช้แล้วกลับเข้าสู่ระบบและนําไปรีไซเคิล ด้วยการนําเทคโนโลยีมาใช้สร้างเป็นบ้านพักอาศัยที่เหมาะกับคนพิการแบบ Universal Design นับเป็นการต่อยอดและสร้างมูลค่าเพิ่มให้กับพลาสติกใช้แล้วอย่างคุ้มค่า อีกทั้งเป็นการช่วยเหลือประชาชนกลุ่มเปราะบางและผู้ด้อยโอกาสในสังคมให้สามารถพัฒนาการอยู่อาศัยและยกระดับคุณภาพชีวิตอย่างเท่าเทียมและยั่งยืน
นายจุติ กล่าวต่อไปว่า โครงการนี้เป็นโครงการที่รัฐบาลร่วมมือกับภาคเอกชนและประชาชน ด้วยการสร้างอิฐจากผลิตภัณฑ์พลาสติกที่ใช้แล้ว เพื่อนําไปสร้างบ้านให้กับผู้ด้อยโอกาส ผู้ที่มีรายได้น้อย หรือกลุ่มแม่เลี้ยงเดี่ยว ซึ่งในต้นปีหน้า เราจะมีบ้านที่สร้างจากอิฐพลาสติกใช้แล้วให้กับผู้ด้อยโอกาส จะเป็นก้าวแรกในการสร้างความตระหนักว่า สิ่งที่ไม่ใช้แล้วสามารถนําไปใช้ให้เกิดประโยชน์กับผู้อื่นได้ เป็นการลดขยะและรักษาสิ่งแวดล้อม ทั้งนี้ กระทรวง พม. ในฐานะหน่วยงานที่ดูแลกลุ่มเปราะบางในสังคม ขอขอบคุณภาคีเครือข่ายที่ร่วมกันจัดทําโครงการนี้ที่ได้สร้างผลกระทบเชิงบวกที่ยิ่งใหญ่ต่อชุมชนและสังคม อาทิ การทําเป็นศูนย์พักคอยสําหรับคนพิการที่ได้รับผลกระทบจากโควิด - 19 และในปีนี้ สมาคมส่งเสริมสถานภาพสตรีในพระอุปถัมภ์ จะทําหน้าที่ดูแลและจัดหาผู้อยู่อาศัยให้เหมาะกับวัตถุประสงค์ของโครงการฯ ทั้งนี้ ตนหวังว่าโครงการนี้จะเป็นโครงการนําร่องให้กับการคัดแยกพลาสติกเพื่อนํากลับมาใช้ใหม่ รวมทั้งการสร้างสรรค์วัสดุใหม่ที่เป็นประโยชน์กับประชาชนกลุ่มเปราะบาง ซึ่งจะได้ขยายผลไปสู่ทุกจังหวัดทั่วประเทศ
นายจุติ กล่าวเพิ่มเติมว่า ทั้งนี้ ขอเชิญชวนประชาชนทุกคนช่วยกันเก็บรวบรวมบรรจุภัณฑ์พลาสติกใช้แล้วที่สะอาด อาทิ ถุงเติมและขวดเปล่าแชมพูและครีมนวดผม เป็นต้น เพื่อนํามาผลิตเป็นอิฐพลาสติก ประตูพลาสติก รวมทั้งวัสดุที่สามารถใช้ก่อสร้างบ้านได้ โดยนํามาบริจาคที่ตู้รับบริจาคที่โลตัสทั่วประเทศ ตั้งแต่วันนี้จนถึงวันที่ 4 ม.ค. 66 ซึ่งเราจะร่วมกันเปลี่ยนวิกฤตให้เป็นโอกาส เพื่อให้คนที่ต้องการมีบ้าน และทําให้เห็นว่า คนไทยไม่ทิ้งใครไว้ข้างหลังแล้วเราจะเดินหน้าไปด้วยกัน
รัฐบาลไทย-ข่าวทำเนียบรัฐบาล-กรมทางหลวง สรุปสถานการณ์น้ำท่วมประจำวันที่  26 กันยายน 2565 สัญจรไม่ได้ 2 จังหวัด พร้อมแนะนำเส้นทางเลี่ยง
วันจันทร์ที่ 26 กันยายน 2565
กรมทางหลวง สรุปสถานการณ์น้ําท่วมประจําวันที่  26 กันยายน 2565 สัญจรไม่ได้ 2 จังหวัด พร้อมแนะนําเส้นทางเลี่ยง
.....
กรมทางหลวง (ทล.) กระทรวงคมนาคม ได้ทําการสรุปสถานการณ์อุทกภัยและดินสไลด์บนทางหลวง ผลกระทบจากพายุโนรู สถานการณ์ประจําวันที่ 26 กันยายน 2565 เวลา 15.00 น. พบทางหลวงถูกน้ําท่วม/ดินสไลด์ในพื้นที่ 14 จังหวัด ได้แก่ จังหวัดเพชรบูรณ์ สุโขทัย ปทุมธานี นครสวรรค์ เลย นครราชสีมา ขอนแก่นมหาสารคาม ชัยภูมิ ระยอง สระบุรี ลพบุรี ปราจีนบุรี และ เชียงราย จํานวน 20 สายทาง 24 แห่ง ทางหลวงที่การจราจรผ่านได้ 22 แห่ง การจราจรผ่านไม่ได้ 2 แห่ง รายละเอียด ดังนี้
1.จังหวัดเพชรบูรณ์ ทางหลวงหมายเลข 2216 สายโคกมน - กกกะทอน พื้นที่ อําเภอหล่มเก่า จังหวัดเพชรบูรณ์ ช่วง กม. ที่ 85+650 สะพานห้วยน้ําย่า (สะพานชั่วคราว) ได้รับความเสียหายจากน้ําท่วม การจราจรผ่านไม่ได้ แนะนําใช้ทางเลี่ยงสาย ทช.2012 บ้านตาดกลอย - บ้านหนองยาว
2.จังหวัดระยอง ทางหลวงหมายเลข 36 สายมาบข่า - ทับมา พื้นที่ อําเภอเมือง จังหวัดระยอง ช่วง กม. ที่ 42+300 - 42+800 ด้านซ้ายทางและขวาทาง ระดับน้ํา 50 เซนติเมตร รถเล็กไม่สามารถผ่านได้ แนะนําให้ใช้ทางเลี่ยง ทล.3 สุขุมวิท เจ้าหน้าที่คอยอํานวยความสะดวกด้านการจราจร
โดยแขวงทางหลวงในพื้นที่เร่งให้ความช่วยเหลือดูแลประชาชนที่ได้รับผลกระทบจากสถานการณ์น้ําท่วม น้ําป่าไหลหลาก ดินสไลด์ พร้อมเร่งระบายน้ําและบํารุงรักษาเส้นทาง โดยบูรณาการร่วมกับหน่วยงานที่เกี่ยวข้อง เพื่อบรรเทาความเดือดร้อนของประชาชนและให้ประชาชนได้รับความสะดวกปลอดภัยจากการสัญจรโดยเร็วที่สุดอย่างต่อเนื่อง 24 ชั่วโมง
ทั้งนี้ ทล. ได้สั่งการให้ สํานักงานทางหลวง แขวงทางหลวง หมวดทางหลวงทั่วประเทศ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่ทวิตเตอร์กรมทางหลวง @prdoh
รัฐบาลไทย-ข่าวทำเนียบรัฐบาล-​ขยายเวลายกเว้นภาษีเงินได้บุคคลธรรมดาแก่วิสาหกิจชุมชน
วันศุกร์ที่ 28 ตุลาคม 2565
​ขยายเวลายกเว้นภาษีเงินได้บุคคลธรรมดาแก่วิสาหกิจชุมชน
วันพฤหัสบดีที่ 27 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลแบ่งเบาภาระวิสาหกิจชุมชนซึ่งเป็นกิจการขนาดเล็กอย่างต่อเนื่อง
โดยอนุมัติหลักการร่างกฎกระทรวงการคลังออกตามความในประมวลรัษฎากร
ซึ่งเป็นการขยายระยะเวลาการยกเว้นภาษีเงินได้บุคคลธรรมดาให้แก่วิสาหกิจชุมชนตามกฎหมายว่าด้วยการส่ง
เสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคล ที่ไม่ใช่นิติบุคคล มีเงินได้ปีละไม่เกิน 1.8
ล้านบาท ต่อไปอีก 3 ปี โดยเป็นเงินได้พึงประเมินที่ได้รับตั้งแต่วันที่ 1 ม.ค.2566 – 31 ธ.ค.2568
เพื่อบรรเทาภาระค่าใช้จ่ายให้วิสาหกิจชุมชนที่จดทะเบียนกับกรมส่งเสริมการเกษตร
ได้มีเงินทุนหมุนเวียนไว้ใช้จ่ายในการประกอบกิจการ มีสภาพคล่องมากขึ้น
ดําเนินกิจการได้อย่างต่อเนื่องตลอดจนสามารถเติบโตเป็นวิสาหกิจขนาดกลางและขนาดย่อมได้ในอนาคต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาลเผยความคืบหน้าแก้หนี้ครูลงทะเบียนกว่า 4 หมื่นคน รวมมูลหนี้ 5.8 หมื่นล้านบาท ลดดอกเบี้ยเงินกู้สหกรณ์ ลดภาระหนีแล้ว 2.2 พันบ้านบาท ชวนร่วมมหกรรมไกล่เกลี่ยหนี้ครู
วันเสาร์ที่ 17 กันยายน 2565
รองโฆษกรัฐบาลเผยความคืบหน้าแก้หนี้ครูลงทะเบียนกว่า 4 หมื่นคน รวมมูลหนี้ 5.8 หมื่นล้านบาท ลดดอกเบี้ยเงินกู้สหกรณ์ ลดภาระหนีแล้ว 2.2 พันบ้านบาท ชวนร่วมมหกรรมไกล่เกลี่ยหนี้ครู
รองโฆษกรัฐบาลเผยความคืบหน้าแก้หนี้ครูลงทะเบียนกว่า 4 หมื่นคน รวมมูลหนี้ 5.8 หมื่นล้านบาท ลดดอกเบี้ยเงินกู้สหกรณ์ ลดภาระหนีแล้ว 2.2 พันบ้านบาท ชวนร่วมมหกรรมไกล่เกลี่ยหนี้ครู
วันนี้ (17 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรีกล่าวว่า ปี พ.ศ. 2565 รัฐบาลตั้งเป้าให้เป็นปีแห่งการแก้หนี้ภาคครัวเรือน ที่ผ่านมากระทรวงศึกษาธิการร่วมกับหน่วยงานที่เกี่ยวข้องเดินหน้าขับเคลื่อนนโยบายของรัฐบาลแก้ไขปัญหาหนี้ครูอย่างต่อเนื่อง สามารถแก้ไขปัญหาอย่างเป็นรูปธรรม ปัจจุบันพบว่ามีครูกว่า 9 แสนคนทั่วประเทศ หรือประมาณ 80% มีหนี้รวมกัน 1.4 ล้านล้านบาท เจ้าหนี้รายใหญ่ที่สุด คือ สหกรณ์ออมทรัพย์ครู จํานวน 8.9 แสนล้านบาท รองลงมาคือ ธนาคารออมสิน 3.49 แสนล้านบาท รวมทั้งธนาคารกรุงไทย ธนาคารอาคาร สงเคราะห์ และสถาบันการเงินอื่นๆ
นางสาวรัชดาฯ กล่าวถึงความคืบหน้าการแก้ไขปัญหาหนี้สินครูว่า ภาพรวมได้ดําเนินการแก้ไขปัญหาหนี้สินครูไปแล้ว ดังนี้ 1) ลดดอกเบี้ยเงินกู้ มีสหกรณ์ออมทรัพย์ครู 70 แห่ง ประกาศปรับลดอัตราดอกเบี้ยเงินกู้ ลงเฉลี่ยร้อยละ 0.3 ลูกหนี้ได้รับประโยชน์กว่า 4 แสนราย รวมภาระหนี้สินที่ลดลงกว่า 2.2 พันล้านบาท 2)ปรับโครงสร้างหนี้ โดยการรวมหนี้มาไว้กับสหกรณ์ออมทรัพย์ครูฯ หรือสถาบันการเงิน ที่ให้อัตราดอกเบี้ยเงินกู้ต่ํากว่า เพื่อให้ครูมียอดชําระต่อเดือนน้อยลง และเหลือ เงินเดือนหลังหักชําระไม่ต่ํากว่าร้อยละ 30 3) กําหนดให้สามารถหักเงินสวัสดิการ การฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค)ในกลุ่มแรก (ร้อยละ 70 ของเงินเดือน) เพื่อให้สามารถใช้เงิน ช.พ.ค เป็นหลักประกันเงินกู้ได้ ซึ่งปัจจุบันมีครูและบุคลากรทางการศึกษา จํานวน 3.6 แสนราย ที่ใช้ ช.พ.ค เป็นหลักประกันเงินกู้ส่งผลให้ผลให้ครูไม่ต้องจ่ายเงินเพิ่มเพื่อทําประกัน ช่วยลดค่าใช้จ่ายลงกว่า 2.3 พันล้านบาท
สําหรับการแก้ไขปัญหาหนี้ครูผ่านสถานีแก้หนี้ 588 แห่งทั่วประเทศนั้น นางสาวรัชดาฯ กล่าวว่าขณะนี้ มีครูลงทะเบียนแก้หนี้แล้ว 4 หมื่นกว่าคน มูลค่าหนี้รวมกว่า 5.8 หมื่นล้านบาท สามารถแก้ปัญหาหนี้ไปแล้ว 11,090 คน หรือประมาณ 1 ใน 4 ของผู้ลงทะเบียน ส่วนที่เหลือ กระทรวงศึกษาธิการร่วมกับธนาคารออมสินและสหกรณ์ออมทรัพย์ครู จะจัดมหกรรมไกล่เกลี่ยหนี้ “ปิดเทอม เรื่องหนี้ มีทางออก” เป็นเวทีกลางเจรจาไกล่เกลี่ยหนี้ โดยไม่ต้องเสียค่าใช้จ่าย นําร่องที่จังหวัดกําแพงเพชร เริ่ม 4 ตุลาคม 2565 นี้ ก่อนขยายผลจัดมหกรรมไกล่เกลี่ยหนี้ครูในจังหวัดต่างๆ ทั่วประเทศต่อไป
......................
รัฐบาลไทย-ข่าวทำเนียบรัฐบาล-ปลัดวธ. เยี่ยมชมการสาธิต และจำหน่ายผลิตภัณฑ์วัฒนธรรมไทย (CPOT) ในงานสืบสานตำนานแห่ธุงพญานาคศิลปะลุ่มน้ำโขง “เทศกาลแห่งศรัทธา” บึงกาฬ
วันจันทร์ที่ 5 กันยายน 2565
ปลัดวธ. เยี่ยมชมการสาธิต และจําหน่ายผลิตภัณฑ์วัฒนธรรมไทย (CPOT) ในงานสืบสานตํานานแห่ธุงพญานาคศิลปะลุ่มน้ําโขง “เทศกาลแห่งศรัทธา” บึงกาฬ
ปลัดวธ. เยี่ยมชมการสาธิต และจําหน่ายผลิตภัณฑ์วัฒนธรรมไทย (CPOT) ในงานสืบสานตํานานแห่ธุงพญานาคศิลปะลุ่มน้ําโขง “เทศกาลแห่งศรัทธา” บึงกาฬ
นางยุพา ทวีวัฒนะกิจบวร ปลัดกระทรวงวัฒนธรรม (ปลัดวธ.) เยี่ยมชมการสาธิต และจําหน่ายผลิตภัณฑ์วัฒนธรรมไทย (CPOT) “ตลาดวัฒนธรรมร่วมสมัย” ทั้งตลาดบกและตลาดน้ํา กิจกรรมของดีของเด่นอําเภอ กิจกรรมสาธิตผลิตภัณฑ์อาหาร ผลิตภัณฑ์จากผ้า ในงานสืบสานตํานานแห่ธุงพญานาคศิลปะลุ่มน้ําโขง “เทศกาลแห่งศรัทธา” เมื่อเร็วๆนี้ โดยมีนายนฤชา โฆษาศิวิไลซ์ รองผู้ว่าราชการจังหวัดบึงกาฬ นายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายสุทธิพงษ์ สุริยะ ผู้ก่อตั้งพิพิธภัณฑ์ชุมชนมีชีวิต ผู้บริหาร วัฒนธรรมจังหวัดในพื้นที่ภาคตะวันออกเฉียงเหนือ และเครือข่ายวัฒนธรรมเข้าร่วม ณ บริเวณองค์การบริหารส่วนตําบลหนองพันทา ตําบลหนองพันทา อําเภอโซ่พิสัย จังหวัดบึงกาฬ
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ขอบคุณชาวฉะเชิงเทราที่เป็นกำลังใจให้รัฐบาลมาโดยตลอด ย้ำรัฐบาลและทุกภาคส่วนเร่งทำงานเพื่อประชาชน
วันพฤหัสบดีที่ 1 กันยายน 2565
รองนายกฯ พลเอก ประวิตรฯ ขอบคุณชาวฉะเชิงเทราที่เป็นกําลังใจให้รัฐบาลมาโดยตลอด ย้ํารัฐบาลและทุกภาคส่วนเร่งทํางานเพื่อประชาชน
รองนายกฯ พลเอก ประวิตรฯ ขอบคุณชาวฉะเชิงเทราที่เป็นกําลังใจให้รัฐบาลมาโดยตลอด ย้ํารัฐบาลและทุกภาคส่วนเร่งทํางานเพื่อประชาชน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (1 กันยายน 2565) เวลา 11.25 น. ณ ร้านอาหารบลูม@ฉะเชิงเทรา ตําบลบางตีนเป็ด อําเภอเมือง จังหวัดฉะเชิงเทรา พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เดินทางไปพบปะประชาชนในพื้นที่จังหวัดฉะเชิงเทรา ที่มารอต้อนรับกว่า 1,000 คน โดยรองนายกรัฐมนตรีกล่าวยินดีและขอบคุณประชาชนชาวจังหวัดฉะเชิงเทราทุกคนที่เป็นกําลังใจให้รัฐบาลมาโดยตลอด พร้อมย้ําว่าการดําเนินงานของรัฐบาลต้องได้รับความร่วมมือร่วมใจจากประชาชนทุกคน รวมทั้งข้าราชการ เจ้าหน้าที่ที่เกี่ยวข้องต้องเร่งดําเนินการในส่วนงานที่เกี่ยวข้องกับประชาชนโดยเร็วที่สุด
รองโฆษกประจําสํานักนายกรัฐมนตรี กล่าวว่า “รองนายกรัฐมนตรีย้ําการลงพื้นที่ในวันนี้เพื่อติดตามสถานการณ์น้ํา โดยเฉพาะอย่างยิ่งน้ําต้นทุนในการผลิตน้ําประปาสําหรับอุปโภคบริโภคและเพื่อการเกษตรของชาวจังหวัดฉะเชิงเทรา โดยเฉพาะแนวทางการเตรียมรับมือพร้อมแผนระยะยาวที่จะแก้ไขปัญหาเรื่องน้ําในพื้นที่ของหน่วยที่เกี่ยวข้อง สําหรับโครงการก่อสร้างที่ดําเนินการมาแล้วนั้น ต้องสามารถที่จะทํางานได้อย่างเต็มที่และมีประสิทธิภาพ จะเห็นได้ว่าไม่เฉพาะการแก้ปัญหาเรื่องน้ําที่รัฐบาลมีความห่วงใย แต่รวมถึงเรื่องสุขภาพของประชาชนเป็นสิ่งที่รัฐบาลตระหนักถึงความสําคัญในสุขภาพ การดําเนินชีวิต และการสร้างความเป็นอยู่ที่ดีขึ้นของประชาชน ทั้งนี้ ขออวยพรให้พี่น้องประชาชนทุกคนสุขกายสบายใจ มีแรงสนับสนุนรัฐบาลในการพัฒนาประเทศให้มั่นคง มั่งคั่ง ตลอดไป”
รัฐบาลไทย-ข่าวทำเนียบรัฐบาล-ดีเดย์! 12 ต.ค. นี้ เริ่มฉีด"วัคซีนโควิด" เด็ก 6 เดือน - 4 ปี ทั่วประเทศ
วันพุธที่ 12 ตุลาคม 2565
ดีเดย์! 12 ต.ค. นี้ เริ่มฉีด"วัคซีนโควิด" เด็ก 6 เดือน - 4 ปี ทั่วประเทศ
.....
กระทรวงสาธารณสุข เริ่มคิกออฟฉีดวัคซีนไฟเซอร์ฝาสีแดงเข้มสําหรับเด็กอายุ 6 เดือน - 4 ปี ที่ผ่านกระบวนการตรวจสอบรับรองรุ่นการผลิตจากกรมวิทยาศาสตร์การแพทย์ และจัดส่งไปยังสํานักงานสาธารณสุขจังหวัดทุกแห่ง เพื่อให้กระจายต่อในพื้นที่ ตั้งแต่วันที่ 12 ต.ค. เป็นต้นไป โดยการฉีดวัคซีนให้เป็นไปตามความสมัครใจของผู้ปกครอง
.
แนวทางการฉีดวัคซีนเด็กเล็กจะใช้ปริมาณวัคซีนน้อยลง คือ ขนาด 3 ไมโครกรัม จํานวน 0.2 มิลลิลิตร ฉีด 3 เข็ม เข็มสองห่างจากเข็มแรก 1 เดือน และเข็มสามห่างเข็มสอง 2 เดือน หลังฉีดให้สังเกตอาการ 30 นาที และติดตามต่อจนครบ 1 เดือน โดยให้จัดจุดบริการแยกจากกลุ่มวัยอื่นเพื่อป้องกันความสับสนในการใช้วัคซีน
.
สําหรับข้อกังวลเรื่องผลข้างเคียง สหรัฐอเมริกามีการฉีดและติดตามล้านกว่าโดส พบว่ามีผลข้างเคียงน้อยกว่าเด็กโต ไม่มีอาการแทรกซ้อนรุนแรงถึงเสียชีวิต ถือว่าปลอดภัยสําหรับเด็กเล็ก และยังช่วยลดความเสี่ยงการเกิดภาวะ MIS-C จากการติดเชื้อด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล เชิญชวนลดการกินเค็มในทุกเมนูเจ เพื่อสุขภาพที่ดีตลอดช่วงเทศกาลกินเจ
วันอาทิตย์ที่ 25 กันยายน 2565
รองโฆษกรัฐบาล เชิญชวนลดการกินเค็มในทุกเมนูเจ เพื่อสุขภาพที่ดีตลอดช่วงเทศกาลกินเจ
รองโฆษกรัฐบาล เชิญชวนลดการกินเค็มในทุกเมนูเจ เพื่อสุขภาพที่ดีตลอดช่วงเทศกาลกินเจ
น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงเทศกาลกินเจ ประจําปี 2565 ที่เริ่มตั้งแต่วันนี้ (25 กันยายน 2565) ถึงวันที่ 4 ตุลาคม 2565 ว่า รัฐบาลสนับสนุนกิจกรรมและเทศกาลต่าง ๆ ที่ส่งเสริมประชาชนให้มีสุขภาพดี และเนื่องในเทศกาลกินเจ ประจําปี 2565 ที่ประชาชนทั่วประเทศไทยนิยมร่วมกินเจนั้น จึงขอชวนเชิญลดการกินเค็มในทุกเมนูเจเพื่อสุขภาพที่ดีตลอดช่วงเทศกาลกินเจและรับประทานอาหารให้ได้สารอาหาร 5 หมู่ครบถ้วน
น.ส.ทิพานัน กล่าวว่า องค์การอนามัยโลก หรือ WHO ได้ประกาศเป้าหมายลดการบริโภคโซเดียมทั่วโลกลงให้ได้ 30% ภายในปี 2568 พร้อมทั้งแนะนําให้ประชากรบริโภคโซเดียมไม่เกิน 2,300 มก.ต่อวัน สําหรับประเทศไทยนั้น เพื่อช่วยลดอัตราเสี่ยงต่อการเกิดโรคหัวใจและหลอดเลือดลงได้ถึง 20% เครือข่ายลดบริโภคเค็ม กรมควบคุมโรค กระทรวงสาธารณสุข และภาคีเครือข่ายจึงได้ขับเคลื่อนยุทธศาสตร์ “ลดการบริโภคเกลือโซเดียม” มุ่งเป้าสร้างพฤติกรรมบริโภคโซเดียมของคนไทยให้ไม่เกิน 700-800 มก.ต่อมื้ออาหาร ซึ่งจะทําให้เป้าหมายของประเทศไทยสําเร็จตามเป้าหมายของ WHO ด้วยที่จะลดพฤติกรรมการบริโภคโซเดียมของคนไทยลง 30% ภายในปี 2568
“สําหรับเทศกาลกินเจปีนี้ เพื่อป้องกันปัญหาจากการกินเค็มที่มากเกินไปที่จะส่งผลให้เกิดภาวะความดันโลหิตสูง กล้ามเนื้อหัวใจหนา เกิดการสะสมของพังผืดในกล้ามเนื้อหัวใจ ไต และหลอดเลือด จึงขอเชิญชวนลดการบริโภคเกลือโซเดียม โดยเน้นเมนูลดโซเดียม สังเกตฉลากคําเตือนและปริมาณโซเดียมที่ฉลากบรรจุภัณฑ์ และบริโภคโซเดียมไม่เกิน 700-800 มก.ต่อมื้ออาหาร และรับประทานอาหารให้ครบ 5 หมู่โดยเน้นถั่วเหลือง เต้าหู้เพื่อทดแทนโปรตีนจากเนื้อสัตว์” น.ส.ทิพานัน กล่าว